Az ultrahangos érzékelők működését a léghőmérséklet, a légnyomás és a páratartalom ingadozásai nem befolyásolják (beépített hőmérséklet-kiegyenlítéssel rendelkeznek). A teljesítményt ugyanakkor befolyásolhatják más tényezők.
Légturbulenciák – a hang terjedését és ezáltal a mérést az erős turbulenciák negatívan befolyásolhatják. Légturbulenciákat szél, sűrített levegő és hűtőventilátorok okozhatnak. A behatás az érzékelőnek / a mérési távolságnak a turbulenciától való fizikai árnyékolásával csökkenthető.
Az objektum anyaga és a felületi minőség – a hangelnyelő anyagok vagy a hangot az érzékelőtől elterelő felületek csak nehezen érzékelhetők ultrahangos tárgyreflexióérzékelőkkel. Ilyenkor valószínűleg az ultrahangos reflexiós érzékelő a jobb megoldás.
Objektum sebessége – az ultrahangos tárgyreflexiós érzékelők rendszerint max. 10 Hz kapcsolási frekvenciával rendelkeznek, ezért nem alkalmasak nagysebességű alkalmazásokhoz.
Objektum mérete – az objektumoknál szükség van egy bizonyos minimális méretre a megbízható érzékeléshez. Minél kisebb az objektum, annál kisebb az érzékelési távolság, melyből az ultrahangos érzékelő megbízhatóan érzékelni tudja.
Objektum tájolása – a tárgyreflexiós érzékelős alkalmazásoknál az érzékelőt az objektummal párhuzamosan kell tájolni. A sima felületeken max. 4 fokos szögelfordulás megengedett.
A felület túlzott szennyezettsége – a hangátalakító oszcillációja révén kis mennyiségű por és nedvesség eltávolításra kerül a felületről, a teljesítmény csak a mérőfelületen való durvább lerakódásoknál romlik.
Kölcsönös befolyásolás – az ultrahangos érzékelők hajlamosak a kölcsönös befolyásolásra, ha túl közel szerelik egymáshoz azokat. Tartsa be a használati útmutatóban megadott szerelési távolságokat.